CELEX: 32020R0581
Language: bg
Date: 2020-04-27 00:00:00
Title: Регламент за изпълнение (ЕС) 2020/581 на Комисията от 27 април 2020 година за изменение на Регламент за изпълнение (ЕС) 2018/659 относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (текст от значение за ЕИП)

28.4.2020   
               
               
                  BG
               
               
                  Официален вестник на Европейския съюз
               
               
                  L 133/52
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/581 НА КОМИСИЯТА
         от 27 април 2020 година
         за изменение на Регламент за изпълнение (ЕС) 2018/659 относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3 от нея,
         като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграфи 1 и 4, член 13, параграф 2, член 16 и член 19, буква б) от нея,
         като има предвид, че:
         
                     (1)
                  
                  
                     В Регламент за изпълнение (ЕС) 2018/659 на Комисията (3) се определят условията за въвеждане в Съюза на еднокопитни животни и сперма, яйцеклетки и ембриони от еднокопитни животни. В него се установява списък на трети държави, от които държавите членки следва да разрешават въвеждането на еднокопитни животни и на сперма, яйцеклетки и ембриони от еднокопитни животни, и се посочват изискванията за здравето на животните и за ветеринарното сертифициране при такова въвеждане.
                  
               
                     (2)
                  
                  
                     В Директива 2009/156/ЕО са определени ветеринарно-санитарните изисквания относно вноса на еднокопитни животни в Съюза. В нея е предвидено, че вносът на еднокопитни животни в Съюза се разрешава само от трети държави или от части от техните територии, в които не е имало случаи на сап (Burgholderia mallei) за срок от най-малко шест месеца.
                  
               
                     (3)
                  
                  
                     На 25 декември 2019 г. Турция уведоми посредством Системата за обявяване на болести по животните, че на 4 декември 2019 г. е бил потвърден случай на сап при един кон на остров Büyükada, провинция Истанбул, Турция. Въвеждането в Съюза на еднокопитни животни и на зародишни продукти от еднокопитни животни от Турция следва да бъде преустановено за срок от най-малко 6 месеца. Поради това е необходимо да се измени вписването за Турция в приложение I към Регламент за изпълнение (ЕС) 2018/659.
                  
               
                     (4)
                  
                  
                     В Обединените арабски емирства беше учредена нова Лига за прескачане на препятствия под егидата на Международната федерация по конен спорт (Fédération Equestre Internationale, FEI), която включва квалификационни тестове за Световната купа по прескачане на препятствия. Въз основа на гаранциите за здравето на животните, предоставени от Обединените арабски емирства, е обосновано добавянето на поредицата от състезания по прескачане на препятствия от Международната лига на Обединените арабски емирства по прескачане на препятствия в списъка на проявите, за които е разрешено повторно въвеждане в Съюза след временен износ за по-малко от 90 дни. Поради тази причина е необходимо да се изменят образецът на здравен сертификат и образецът на декларация, установени в част 2, раздел Б, глава 1 от приложение II към Регламент за изпълнение (ЕС) 2018/659.
                  
               
                     (5)
                  
                  
                     Поради това Регламент за изпълнение (ЕС) 2018/659 следва да бъде съответно изменен.
                  
               
                     (6)
                  
                  
                     За да се избегне отрицателно въздействие върху търговията, е необходимо да се предвиди преходен период до 31 октомври 2020 г., през който ветеринарните здравни сертификати, издадени в съответствие с Регламент за изпълнение (ЕС) 2018/659, изменен с Регламент за изпълнение (ЕС) 2019/2147 (4), се приемат, при условие че са издадени преди 21 октомври 2020 г.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2018/659 се изменя както следва:
            
                        1)
                     
                     
                        В приложение I вписването за Турция се изменя в съответствие с приложение I към настоящия регламент.
                     
                  
                        2)
                     
                     
                        В приложение II, част 2, раздел Б глава 1 се заменя с текста, установен в приложение II към настоящия регламент.
                     
                  
         
            Член 2
            До 31 октомври 2020 г. държавите членки разрешават повторното въвеждане в Съюза на регистрирани коне, придружени от съответния ветеринарен здравен сертификат, изготвен в съответствие с образеца на здравен сертификат, установен в част 2, раздел Б, глава 1 от приложение II към Регламент за изпълнение (ЕС) 2018/659, изменен с Регламент за изпълнение (ЕС) 2019/2147, при условие че ветеринарният здравен сертификат е издаден преди 21 октомври 2020 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 април 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 14.9.1992 г., стр. 54.
         
            (2)  ОВ L 192, 23.7.2010 г., стр. 1.
         
            (3)  Регламент за изпълнение (ЕС) 2018/659 на Комисията от 12 април 2018 г. относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 110, 30.4.2018 г., стр. 1).
         
            (4)  Регламент за изпълнение (ЕС) 2019/2147 на Комисията от 28 ноември 2019 г. за изменение и поправка на Регламент за изпълнение (ЕС) 2018/659 относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 325, 16.12.2019 г., стр. 99).
      
      
         
            ПРИЛОЖЕНИЕ I
            В приложение I към Регламент за изпълнение (ЕС) 2018/659 в списъка на трети страни и на части от територията на трети страни, от които е разрешено въвеждането в Съюза на пратки с еднокопитни животни и на сперма, яйцеклетки и ембриони, вписването за Турция се заменя със следното:
            
               
                           „TR
                        
                        
                           Турция
                        
                        
                           TR-0
                        
                        
                           Цялата страна
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Провинциите Ankara, Edirne, Istanbul, Izmir, Kirklareli и Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —“
                        
                        
                            
                        
                     
         
      
      
         
            ПРИЛОЖЕНИЕ II
            В част 2, раздел Б от приложение II към Регламент за изпълнение (ЕС) 2018/659 глава 1 се заменя със следното:
            
               „Глава 1
               
               Образец на здравен сертификат и образец на декларация, приложими по отношение на повторното въвеждане в Съюза на регистрирани коне за състезание след временен износ за по-малко от 90 дни с цел участие в състезания по конен спорт под егидата на Международната федерация по конен спорт (Fédération Equestre Internationale, FEI).
               (Пробно състезание като част от подготовката за олимпийските игри, олимпийски игри, параолимпийски игри, Световно първенство по конен спорт/световно първенство, Азиатско първенство по конен спорт, Американско първенство по конен спорт (в това число паневропейските игри, южноафриканските игри, централноамериканските и карибските игри), Световна купа по издръжливост в Обединените арабски емирства, LG Global Champions Tour, Международна лига на Обединените арабски емирства за прескачане на препятствия).